Khawzawlah International Day Against Drugs Abuse and Illicit Trafficking Day hmang,"957/2024-2025 Khawzawl, 26th June, 2024: Vawiin khan Khawzawlah  International Day Against Drugs Abuse and Illicit Trafficking, 2024 chu Khawzawl DC Auditorium-ah hman a ni a, Pu Lalrohlua, DC Khawzawl chuan a kaihruai. He hunah hian Pu Lalchhuanthanga, SP Khawzawl in thusawiin Khawzawl chu ruihhlo tawlhrukna kawnga awm kan nih avangin ruihhlo hi kan khuaah a thlauhin an rawn thlauh a ni ber a, chu chuan nasa takin kan khawtlangah nghawng tha lo tak a nei a ni, a ti. Ruihhlo hian a mimalin min nghawng lo a nih pawhin, kan khawtlang nghawng thil a nih avangin kan ngaihthah thei ngawt lo a ni, a ti a, a nghawng chu nakina kan zahna leh kan khawtlang hnufum na tur  a nih avangin theihtawpa chhungkua leh khawtlangah kan inhrilhhriat a tul a ni, ati. Pu Lalsawithanga chuan ruihhlo do tur hian Police leh Excise dept lam ngawt rin a hun tawh lo a, Sawrkar dept leh NGO hrang hrangte inlungruala ruihhlo do chet chhuah a hun tawh takzet a ni, a ti. Vawiin inkhawm tawiah hian Khawzawl a NGO hrang hrang hruaitute leh Sawrkar department aiawhte an tel a, Rev Lalbiaksanga Pachuau, Counsellor, FG&CC in hunserh hmangin, Pu PC Rosiama, President, Sub-Hqrs YMA pawhin thu a sawi bawk a ni. Vawiin  vek khan International Day Against Drugs Abuse and Illicit Trafficking  pualin Khawzawl District Coordination Center (NCORD) te chuan Khawzawl a De-addiction Home pahnih Grace Camping Center leh Chhanchhuahna Home te chu an Chairman Pu K Lalrohlua, DC,Khawzawl hoin an tlawh a, tangpuina pawisa fai cheng 5000 ve ve an hlan  a ni. Attachment Loading attachment...",Dated: 26 th Jun 24 2:13 PM,https://dipr.mizoram.gov.in/post/khawzawlah-international-day-against-drugs-abuse-and-illicit-trafficking-day-hmang